तीन दिन में योजनाओं में सर्वे कर निपटारा करें
अड़वी में चौपाल लगाकर कलेक्टर ने सुनी समस्याएं, रात्रि विश्राम भी किया
तिरला विकासखंड के जनपद पंचायत कार्यालय में मंगलवार को कलेक्टर जयश्री कियावत ने विभागीय अधिकारियों की समीक्षा बैठक ली। बैठक में उन्होंने जनपद पंचायत तिरला में विकास कार्यों की ग्राम पंचायत वार समीक्षा की। कपिलधारा, इंदिरा आवास में स्वीकृत प्रकरणों की विस्तार से समीक्षा कर नए कार्यों की जानकारी ली। कलेक्टर ने बताया की तिरला में जनवरी माह में 10 से 20 जनवरी 2016 के बीच में अंत्योदय मेला आयोजित किया जाना है। सभी को अपने-अपने विभाग की योजनाओं में शत प्रतिशत हितग्राहियों को लाभ दिया जाने के निर्देश दिए। बैठक में कलेक्टर कियावत ने नरेगा के सारे अधूरे कार्यों खास कर कपिलधार कूप निर्माण को प्राथमिकता के आधार पर पूरा करने के लिए निर्देशित किया। बैठक में आधार कार्ड, समग्र पर्ची, खाद्यान्न पर्ची के वितरण, प्रसूूति सहायता, मुख्यमंत्री कन्या विवाह, मुख्यमंत्री आवास, लाडली लक्ष्मी योजना, स्नेह स्वरोजगार, सामाजिक सुरक्षा पेंशन की विभागवार विस्तार से समीक्षा की। बैठक में श्रम विभाग के अधिकारी द्वारा श्रमिकों के पंजीयन व नवीनीकरण की जानकारी विस्तार से दी। बैठक में साधिकार योजना में सचिव को पात्र व अपात्र हितग्राहियों की सूची बनाने के लिए निर्देशित किया। सभी विभाग के अधिकारियों को तीन दिवस में अपने विभाग के योजनाओं के प्रकरणों का सर्वे करवाकर उन्हें पूरा करने के लिए कहा। महिला एवं बाल विकास विभाग लाडली लक्ष्मी में योजना में एनएससी के वापस लेकर उन्हें प्रमाण पत्र के वितरण करने के लिए निर्देशित किया। सभी पटवारियों को अपने क्षेत्र के नए निर्माण कार्यों की जानकारी इंट्री करने को कहा। अपर कलेक्टर अमरसिंह बघेल, एसडीएम जितेंद्र चौहान, जनपद सीईओ राजेश शाक्य, तिरला जनपद सीईओ प्रमोद कुमार सिंह, सीएमएचओ आरसी पनिका आदि मौजूद थे।
तिरला में अधिकारियों की बैठक हुई
hin_Deva hin_Deva hin_Deva hin_Deva